**"Jasorat" medali** — Oʻzbekiston Respublikasining orden va medallaridan biri.

Nizomi
------

1. „Jasorat" medali bilan Oʻzbekiston Respublikasi harbiy xizmatchilari, Davlat xavfsizlik xizmati, Milliy gvardiyasining va ichki ishlar organlarining xodimlari respublikaning milliy xavfsizligini taʼminlash, jamoat tartibini saqlash va jinoyatchilikka qarshi kurashda, harbiy burchni yoki xizmat burchini ado etish vaqtida koʻrsatgan mardlik va jasoratlari uchun mukofotlanadilar. „Jasorat" medali bilan Oʻzbekiston Respublikasi fuqarolari yoki Oʻzbekiston Respublikasi fuqarosi boʻlmagan shaxslar tabiiy ofat, yongʻin va boshqa favqulodda holatlar vaqtida jamoat tartibini saqlashda, odamlar hayotini, davlat va jamoat mulkini saqlab qolishda koʻrsatgan jasoratlari uchun mukofotlanishlari mumkin.

2. „Jasorat" medali bilan Oʻzbekiston Respublikasi prezidenti mukofotlaydi. Medal bilan mukofotlash toʻgʻrisidagi Farmon matbuotda va boshqa ommaviy axborot vositalarida eʼlon qilinadi.

3. „Jasorat" medali bilan mukofotlash Oʻzbekiston Respublikasi Mudofaa vazirligi, Oʻzbekiston Respublikasi Davlat xavfsizlik xizmati, Oʻzbekiston Respublikasi Prezidenti davlat xavfsizlik xizmati, Oʻzbekiston Respublikasi Milliy gvardiyasi, Oʻzbekiston Respublikasi Ichki ishlar vazirligi, Qoraqalpogʻiston Respublikasi Joʻqorgʻi Kengesining Raisi, viloyatlar va Toshkent shahar hokimlarining taqdimnomasiga binoan amalga oshiriladi.

4. „Jasorat" medalini va bu mukofotga oid tegishli hujjatni tantanali vaziyatda Oʻzbekiston Respublikasi Prezidenti yoki uning nomidan Oʻzbekiston Respublikasi Oliy Majlisi Qonunchilik palatasi Spikeri, Oʻzbekiston Respublikasi Oliy Majlisi Senati Raisi, Oʻzbekiston Respublikasi Bosh vaziri, Oʻzbekiston Respublikasi Mudofaa vaziri, Oʻzbekiston Respublikasi Davlat xavfsizlik xizmati raisi, Oʻzbekiston Respublikasi Prezidenti davlat xavfsizlik xizmati raisi, Oʻzbekiston Respublikasi Milliy gvardiyasi qoʻmondoni, Oʻzbekiston Respublikasi Ichki ishlar vaziri, Qoraqalpogʻiston Respublikasi Joʻqorgʻi Kengesining Raisi, viloyatlar va Toshkent shahar hokimlari, shuningdek Oʻzbekiston Respublikasi Prezidenti topshirigʻiga binoan boshqa shaxslar topshiradi.

5. „Jasorat" medali bilan mukofotlangan shaxslar eng kam ish haqining oʻn karrasi miqdorida bir yoʻla toʻlanadigan pul mukofoti oladilar. „Jasorat" medali bilan mukofotlangan shaxslar qonun hujjatlarida belgilab qoʻyiladigan imtiyozlardan foydalanadilar.

6. „Jasorat" medali koʻkrakning chap tomoniga taqiladi.

7. „Jasorat" medali bilan vafotidan keyin mukofotlangan taqdirda medal, mukofotlash toʻgʻrisidagi tegishli hujjat va bir yoʻla toʻlanadigan pul mukofoti mukofotlanganning oilasiga topshiriladi.

Tavsifi
-------

„Jasorat" medali dastlab 0,5 mikron qalinlikda nikel, keyin esa 0,25 mikron qalinlikda tilla qoplangan mis qotishmasidan tayyorlanadi va diametri 34 millimetrli doira shaklida boʻladi.
Medalning havo rang emal bilan qoplangan old tomonida quyosh va taralayotgan nurlar fonida shon-shuhrat va mardlik ramzini ifodalovchi qalqon va qilich tutgan otliq jangchi tasvirlangan.
Medalning quyi qismida qizil emal fonida qabariq harflarda **JASORAT** degan yozuv berilgan. Harflarning balandligi 2 millimetr. Medalning chetlari ikki tomonidan ham qabariq doira bilan, old tomonidan qoʻshimcha qalinligi 0,8 millimetr qizil yoʻl bilan oʻralgan. Medalning orqa tomonida Oʻzbekiston Respublikasining Davlat gerbi tasvirlangan. Pastda medalning raqami 1 millimetr kattalikdagi botiq shrift bilan yozilgan. Medalning qalinligi 3 millimetr. Medal uch rangli yoʻl-yoʻl shoyi mato (lenta) sirilgan besh qirrali qadagʻich (kolodka)ga halqa va ilmoqcha yordamida ulanadi. Matoning eni 24 millimetr. Matoning oʻrtasidan eni 4 millimetrli yashil rang yoʻl oʻtgan. Uning ikki yonidan eni 1 millimetrli oq yoʻl joy olgan. Oq yoʻllarning yonidan eni 2 millimetrli yashil rang yoʻllar va eni 5 millimetrli qizil yoʻllar oʻtadi. Matoning chekkalaridan eni 2 millimetrli yashil rang yoʻllar oʻtgan. Qadagʻichning boʻyi 48 millimetr, eni esa 45 millimetr. Medal toʻgʻnogʻich bilan taqiladi.

AVLIYOQULOV ELMON AVLIYOQULOVICH
--------------------------------

Yana qarang: Turkum:Jasorat medali sohiblari

Havolalar
---------

Manbalar
--------

1. ↑  „«ЖАСОРАТ» МЕДАЛИНИ ТАЪСИС ЭТИШ ТЎҒРИСИДА".  LexUz.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * k
* m
* t

Oʻzbekiston Respublikasining Davlat mukofotlari va unvonlari |
| --- |
|  |
| Faxriy unvonlar | 
* Oʻzbekiston Qahramoni
* Oʻzbekiston iftixori
* Oʻzbekiston xalq artisti
* shoiri
* yozuvchisi
* ustasi
* baxshisi
* hofizi
* rassomi
* oʻqituvchisi
* Oʻzbekistonda xizmat koʻrsatgan artist
* yurist
* jurnalist
* iqtisodchi
* irrigator
* aloqa xodimi
* ixtirochi va ratsionalizator
* madaniyat xodimi
* yoshlar murabbiysi
* sportchi
* sport ustasi
* sport ustozi
* sanoat xodimi
* sogʻliqni saqlash xodimi
* fuqaro aviatsiyasi xodimi
* pillachi
* paxtakor
* chorvador
* qishloq xoʻjaligi xodimi
* quruvchi
* xalq taʼlimi xodimi
* transport xodimi
* meʼmor
* tadbirkor
* kommunal, maishiy va savdo sohasi xodimi
* geolog
* sanʼat arbobi
* fan arbobi
 |
|  |
| Ordenlar | 
* Oliy darajali doʻstlik ordeni
* Mustaqillik ordeni
* Imom Buxoriy ordeni
* Oliy darajali Imom Buxoriy ordeni
* Amir Temur ordeni
* Jaloliddin Manguberdi ordeni
* Buyuk xizmatlari uchun ordeni
* Fidokorona xizmatlari uchun ordeni
* El-yurt hurmati ordeni
* Mehnat shuhrati ordeni
* Sogʻlom avlod uchun ordeni
* Shon-sharaf ordeni
* Doʻstlik ordeni
* Mardlik ordeni
* Salomatlik ordeni
* Faxriy murabbiy ordeni
 |
|  |
| Medallar | 
* Jasorat medali
* Shuhrat medali
* Kelajak bunyodkori medali
* Sodiq xizmatlari uchun medali
* Sogʻlom turmush medali
 |
|  |
| Faxriy nishonlar | 
* Zulfiya nomidagi davlat mukofoti
* Oʻzbekiston belgisi
* Oʻzbekiston maqtov yorligʻi
* Maʼnaviyat fidoyisi
* Ilgʻor fermer
* Mehnatkash dehqon
* Namunali tomorqachi
* Mehr-saxovat
* Oʻzbekiston sogʻliqni saqlash aʼlochisi
* Oʻzbekiston faxriy donori
* Mahalla iftixori
* Mehnat faxriysi
* Oʻzbekiston qishloq xoʻjaligi fidoyisi
* Innovatsion gʻoyalar etakchisi
* Fuqarolik jamiyatini rivojlantirishga qo‘shgan hissasi uchun
* Uy-joy kommunal xizmat koʻrsatish aʼlochisi
* Maʼnaviy-maʼrifiy ishlar aʼlochisi
* Madaniyat va sanʼat fidokori
* Huquqiy targʻibot ishlari aʼlochisi
* Maʼnaviyat fidoyisi
* Inson huquqlari himoyasi uchun
* Xalq taʼlimi fidoyisi
* Oliy taʼlim fidoyisi
* Toshkent shahar fidoyisi
* Arxiv aʼlochisi
* Axborot-kutubxona aʼlochisi
* Oʻzbekiston oʻrmon xoʻjaligi fidoyisi
* Xalqlar doʻstligi
* Gidrometeorologiya xizmati aʼlochisi
* Mo‘tabar ayol
* Kinematografiya aʼlochisi
* Jangovar hamdoʻstlikni mustahkamlashdagi xizmatlari uchun
* Ikkinchi jahon urushidagi gʻalabaning 50 yilligi
* 55 yilligi
* 60 yilligi
* 65 yilligi
* 70 yilligi
* 75 yilligi
* Oʻzbekiston mustaqilligiga 5 yil
* 10 yil
* 15 yil
* 20 yil
* 25 yil
* 30 yil
* Oʻzbekiston Respublikasi Qurolli Kuchlariga 5 yil
* 10 yil
* 15 yil
* 20 yil
* 25 yil
* 30 yil
* Oʻzbekiston Konstitutsiyasiga 25 yil
* 30 yil
* IIV 30 yilligi
 |
|  |
| 
Mukofotlar |

 |